તેનો મિત્ર રુદ્રદેવ કક્કડ વર્ગખંડનાં સંસ્મરણો તાજાં કરતાં કહે છે કે જશપ્રીતે એક વખત આખું અઠવાડિયું સ્કૂલમાંથી ગુલ્લી મારી અને બરોબર એ જ સમયે અમારા સર રજા પર ગયા. તેની જગ્યાએ એક મેડમને મૂકવામાં આવ્યાં અને મેડમને દરરોજ હાજરી પૂરવાની ટેવ. સાત દિવસ સુધી જશપ્રીત નામ બોલવામાં આવે પણ કોઈ જવાબ ન મળે અને એક દિવસ જવાબ આવ્યો કે “યસ મેમ.” તો મેડમે કહ્યું કે નવું એડમિશન લીધું લાગે છે ત્યારે તેના ક્લાસના વિદ્યાર્થીઓ હસતાહસતાં કહેવા લાગ્યા કે એ ક્રિકેટમાં તલ્લીન છે અને એટલે અમારા ક્લાસનો નંબરવન ગુલ્લીમાર છે.